159 



Uff Davas klein n. gross Rhet 

 haben inn mit sondrer solennitel 

 zum landschryber erweit u. bstet. 



Nit einer oder zweyen Spraachen alein 



ist er berichtet als ich mein, 



sonder siben spraachen sind imm gmein. 



Die fürnemsten sind im bekandt, 

 die er wol gfasset mit verstandt, 

 darzuo ist er in sinem Vatterlandt 



zuo einem landsfendrich erweit, 

 also das fendli imme zuogesteit 

 al erbarkeit sich im zuogselt. 



Den obersten bevelch den höchsten standt 

 die Hoptmanschafft im Veltliner landt 

 gmein 3 Pünd imm vertruwet handt. 



In ansechen siner oberzelten qualitet 

 ist er einhelig darzuo bestet 

 durch der Pündten hochwyse Rhet. 



Gott hat inn begabt mit vil guat, 

 er ist offt gewesen ein legat 

 da er sich geflissen früe u. spat. 



Ales zuo üfnen u. meren 

 was dem vatterland zuo eren 

 was bschert von Gott dem heren. 



Den eerlichen gar herlichen standt 

 die Amanschafft in sinem landt 

 regieret er mit allm verstandt. 



